Source: http://www.lb.hu/hu/node/118
Timestamp: 2018-04-23 13:46:16+00:00

Document:
A nyilvánosság követelménye garanciális jelentőségű alapelv: biztosítja az igazságszolgáltatás működésének átláthatóságát, ellenőrizhetőségét. A társadalmi ellenőrzés lehetősége hozzájárul ahhoz, hogy a bíróságok és az eljárásban részt vevő más hivatalos személyek valóban függetlenül és pártatlanul, kizárólag a törvényeknek alárendelten járjanak el. Ez pedig nem csupán az adott eljárásban résztvevő felek, hanem az egész társadalom érdeke.
b) a közerkölcs védelmében, valamint
c) az ügyfél kérelmére, ha az a fél személyiségi jogainak védelme érdekében indokolt.
Különösen indokolt esetben - a tárgyalásnak a tanúkihallgatással érintett részéről - a bíróság akkor is kizárhatja a nyilvánosságot, ha tanú adatainak zártan kezelését rendelte el, és a zárt tárgyaláson történő meghallgatás a tanú, illetve hozzátartozója életének, testi épségének a megóvása érdekében feltétlenül szükséges.
A fenti kivételek az eljárásban részt vevő személyek jogainak védelmét szolgálják. Akár nyilvános, akár zárt tárgyalás keretében dönt a bíróság, a határozatát nyilvánosan hirdeti ki.
A büntetőeljárásról szóló 1998. évi XIX. törvény (Be.) alapján a bírósági tárgyalás büntető ügyekben is nyilvános, ugyanakkor a tanács elnöke a tárgyalás szabályszerű lefolytatása, biztonságának és méltóságának megőrzése érdekében, helyszűke esetén meghatározhatja a hallgatóság létszámát.
Fontos korlátozás, hogy 14. életévét be nem töltött személy nem vehet részt a tárgyaláson hallgatóként, a 18. életévét be nem töltött személyt pedig a tanács elnöke a hallgatóság köréből kizárhatja.
A bíróság hivatalból vagy az ügyész, a vádlott, a védő, a sértett, illetőleg a tanú indítványára a nyilvánosságot az egész tárgyalásról vagy annak egy részéről indokolt határozattal kizárhatja (zárt tárgyalást rendelhet el)
c) a tanú, vagy az eljárásban részt vevő más személyek védelme érdekében,
d) a minősített adat védelme végett.
A nyilvánosság kizárása az eljárás bármely szakaszában indítványozható.
A nyilvánosság kizárásáról szóló határozatot a bíróság nyilvános tárgyaláson hirdeti ki. A nyilvánosság kizárása tárgyában hozott határozat ellen külön fellebbezésnek nincs helye, azt az ügydöntő határozattal szemben bejelentett fellebbezésben lehet sérelmezni.
A nyilvánosság kizárása alól is vannak kivételek, azaz a bíróság zárt tárgyalás elrendelése esetén is engedélyezheti, illetve egy esetben köteles lehetővé tenni meghatározott személyek jelenlétét:
a) Engedélyezheti, hogy az igazságszolgáltatással összefüggő feladatokat ellátó hivatalos személyek a tárgyaláson jelen legyenek.
b) Külföldi állampolgár vádlott ellen, illetőleg külföldi állampolgár sértett sérelmére elkövetett bűncselekmény miatt indult eljárás során lehetővé kell tenni, hogy a tárgyaláson a külföldi állampolgár államának konzuli tisztviselője, illetőleg törvénnyel kihirdetett nemzetközi szerződés rendelkezése alapján a külföldi állam hatóságának tagja jelen lehessen.
c) A nyilvánosság kizárása esetén a sértett, ha nincs képviselője, illetőleg a vádlott, ha nincs védője, indítványozhatja, hogy a tárgyalás helyszínén tartózkodó, általa megnevezett személy - kivéve a tárgyaláson kihallgatandó személyt - legyen jelen a tárgyaláson. Ha a nyilvánosságot a bíróság minősített adat védelme érdekében zárta ki, ilyen indítvány nem terjeszthető elő. Az indítvány tárgyában hozott határozat ellen fellebbezésnek nincs helye.
Zárt tárgyalás elrendelése esetén a bíróság a tárgyaláson résztvevőket figyelmezteti arra, hogy a tárgyaláson elhangzottakról tájékoztatást nem adhatnak, szükség esetén figyelmezteti őket a minősített adattal visszaélés büntetőjogi következményeire. A figyelmeztetést a jegyzőkönyvben fel kell tüntetni.
Ha a zárt tárgyalás indoka megszűnt, a tárgyalást nyilvánosan kell folytatni.
A bíróság a határozatát akkor is nyilvánosan hirdeti ki, ha a tárgyalásról a nyilvánosságot kizárta. Ez alól egyetlen kivétel van: a bíróság nem hirdeti ki nyilvánosan a határozat indokolásának részét képező azon adatokat, amelyek nyilvánosságra hozatala sértené azt az érdeket, amelynek védelmében a zárt tárgyalást elrendelte.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság